【馬匹加分】駟跑得包尾追第1加5分？係咪搞笑咗啲？
2024年05月16日 20:45
東網電視
更多新聞短片
「駟跑得」贏馬難度爆燈竟然加得5分。
依家評磅員對待頭馬加分都真係好鬆手吓，鬆手嘅意思即係鍚住啲馬，唔會加太多分，好似昨晚由包尾追第1的「駟跑得」，竟然加得5分，其實真係得啖笑，擺到明高難度加咁少分，咪又係依據勝負距離去衡量喇，但有時都要考慮吓客觀條件，即係咁....有無可能一隻頭馬可以響谷草短直路由包尾追第1、同時又贏到幾個馬位？係咪咁先加得多分呢又？
依現時評磅員準則，昨晚「極速滿貫」贏5.5馬位加得多分囉，呢隻賽後加10分升到50分，但呢類贏馬姿態係人都睇到，求其搵個阿叔都識評吧...
「砂漿金剛」轉倉即勝，幾乎亂跑都贏到，賽後加8分升到58分，仍留在四班可執多場。締4連勝的「合夥奔馳」則加7分升到83分，睇走勢開始遇阻力。
昨晚各場頭馬加分幅度及最新評分：
日新月著 35+5
好如意 60+5
港林福將 74+6
極速滿貫 50+10
鑽石寶寶 49+6
尋寶勇士 51+6
駟跑得 54+5
砂漿金剛 58+8
合夥奔馳 83+7